Korzár (denník)

Korzár je slovenský regionálny denník, vychádzajúci v Košiciach. Zameriava sa na správy z východného Slovenska. Jeho vydavateľom je spoločnosť Petit Press, ktorá vydáva aj SME. Je prístupný (aj so staršími vydaniami) aj na internete.

Od roku 2007 do roku 2012 vychádzali okrem košického vydania aj mutácie pre päť ďalších východoslovenských regiónov:

 Prešovský Korzár
 Spišský Korzár
 Tatranský Korzár
 Zemplínsky Korzár
 Gemerský Korzár

V roku 2012 došlo k reorganizácii siete regionálnych verzií – denne vychádzajú iba dve mutácie (pre Prešovský a Košický kraj), ďalších 7 mutácií vychádza s týždennou periodicitou.

Priemerný tlačený náklad denníka za rok 2019 bol 9 945 kusov. Čítanosť dosahovala 126 523 čitateľov (2,8 % populácie).

História 
Noviny boli založené v roku 1998. V počiatočnej fáze dostali názov Korzo a neskôr boli premenované na Korzár. Ústredie a publikácia denníka je sústredená v Košiciach. Denník bol spočiatku publikovaný v hrubom (veľkom) formáte. Neskôr noviny prešli na bulvárny formát – tabloid.

Referencie

Pozri aj 
 Košický večer
 KOŠICE:DNES

Externé odkazy 
 Oficiálna stránka denníka

Kultúra v Košiciach
Denníky na Slovensku